ml en zh en en en en en en en es en en en en en en pt en en en en en es en en en en en en pt en pt en en ml en en en en ml ml en ml ml ml ml ml ml ml ml ml ml ml ml ml ml ml ml ml ml ml ml ml en en en en ml en en ml en en ml en en ml en en ml en en ml en en ml en en en fa en en en en en ml en ml en ml en ml en ml en en ml en ml en ml en ml en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr en en en en en en en en en en en en en es en ml ml ml en en en en en pt en en en en en es en en en en en en en
ഡാർക് വെബിൽ തോക്കു മാത്രമല്ല, എന്തും കിട്ടും! ഇന്റർനെറ്റിലെ ഇരുണ്ട ലോകം ഇങ്ങനെ - Bharath News Live
Share on FacebookShare on Twitter
പേരു കേൾക്കുന്ന പോലെ തന്നെ ഇന്റർനെറ്റിന്റെ ഇരുണ്ട മേഖലയാണ് ഡാർക് വെബ്. ആയുധവ്യാപാരം, ലഹരി വ്യാപാരം, അശ്ലീല വ്യാപാരം തുടങ്ങി കുറ്റകരമായ എല്ലാ ഇടപാടുകളും അരങ്ങുവാഴുന്ന ഇടമാണിത്. നിയമത്തിന്റെ കണ്ണുവെട്ടിച്ച് വ്യാപാരം നടത്തുന്ന ഇന്റർനെറ്റിലെ മാഫിയാ ലോകം എന്നു വിശേഷിപ്പിക്കാം.
ഫെയ്സ്ബുക്കും വാട്സാപ്പും ഇൻസ്റ്റഗ്രാമും ഇരുട്ടിൽ; സക്കർബർഗിന് നഷ്ടം 44,732 കോടി
ചരിത്രമെഴുതി തിരിച്ചെത്തി സ്പേസ് എക്സ്; ബഹിരാകാശ ടൂറിസ ‘ദൗത്യം’ പൂര്‍ണവിജയം
ചില പ്രത്യേക സെർച്ച് എഞ്ചിൻ വഴി മാത്രമേ ഇന്റർനെറ്റിലെ ഈ അധോലോകത്തേക്ക് പ്രവേശിക്കാനാകൂ. ഉപഭോക്താവിന്റെ ലൊക്കേഷൻ അടക്കമുള്ള വിവരങ്ങൾ വെളിപ്പെടുത്താതെ, സ്വകാര്യ കമ്പ്യൂട്ടർ നെറ്റ്വർക്ക് വഴിയാണ് ഡാർക് വെബിൽ ആശയവിനിമയം സാധ്യമാകുന്നത്. ഇന്റർനെറ്റിൽ സാധാരണ ബ്രൗസ് ചെയ്താൽ ഉപരിതല വിവരങ്ങൾ മാത്രമാണ് ലഭ്യമാകുക. എന്നാൽ ഡാർക് വെബ് അങ്ങനെയല്ല.
ആയുധവ്യാപാരം, ലഹരിക്കടത്ത്, കള്ളനോട്ട്, അവയവദാനം, അശ്ലീലം, ഭീകരത തുടങ്ങി മാഫിയയുടെ വൻലോകം തന്നെ അതിന് അകത്തുണ്ട്. ടെലഗ്രാം പോലുള്ള സോഷ്യൽ മീഡിയാ ആപ്ലിക്കേഷനുകൾ ഡാർക് വെബിലെ ചെറുപതിപ്പാണ്. വാട്‌സ് ആപ്പ് വഴിയുള്ള ഒരു സന്ദേശം മറ്റുള്ളവർക്ക് നിരീക്ഷിക്കാമെങ്കിൽ ടെലഗ്രാമിൽ അതിനാകില്ല. ഉപയോക്താവിന്റെ സ്വകാര്യത സംരക്ഷിക്കുന്ന നയമാണ് ടെലഗ്രാം പോലുള്ള ആപ്ലിക്കേഷന്റേത്.
ആഡം ഫ്‌ളവേഴ്‌സ് എന്ന ഫാർമേഴ്‌സ് മാർക്കറ്റ്
2006 മുതൽ മാത്രമാണ് ഡാർക് വെബ് വഴിയുള്ള ഇ കൊമേഴ്‌സ് വ്യാപാരം സജീവമാകുന്നത്. അതിനു മുമ്പ് കഞ്ചാവു പോലുള്ള ലഹരിവസ്തുക്കൾ വാങ്ങാനായി യുഎസിൽ ഇത്തരത്തിലുള്ള വെബ് ഗ്രൂപ്പുകൾ സജീവമായിരുന്നു. 1980ൽ ആൾട്ട് ഡോട് ഡ്രഗ്‌സ് പോലുള്ള വെബ്‌സൈറ്റുകളും സജീവമായിരുന്നു. എന്നാൽ 1990കളിൽ വേൾഡ് വൈബ് വഴിയുള്ള ഇ കൊമേഴ്‌സ് വ്യാപാരം വളർച്ച പ്രാപിച്ചതോടെ സാധ്യതകളുടെ മറ്റൊരു ലോകം തുറന്നുവരികയായിരുന്നു. 2006ൽ സ്ഥാപിതമായ ആഡം ഫ്‌ളവേഴ്‌സ് എന്നറിയപ്പെടുന്ന ദ ഫാർമേഴ്‌സ് മാർക്കറ്റാണ് ഡാർക് വെബിലെ ആദ്യത്തെ മാർക്കറ്റുകളിൽ ഒന്ന്.
ലഹരി വസ്തുക്കൾ വിറ്റിരുന്ന സൈറ്റ് നിലവിൽ ആക്ടീവല്ല. ഡച്ച് പൗരനായ മാർക് പീറ്റർ വില്ലെംസിന്റെ ഉടമസ്ഥതയിലുള്ളതായിരുന്നു വെബ്‌സൈറ്റ്. ടിഒആർ നെറ്റ്‌വർക്കും അജ്ഞാത ഐപികളും വഴിയായിരുന്നു അന്താരാഷ്ട്ര ലഹരിവിൽപ്പന. വെസ്റ്റേൺ യൂണിയൻ, പെകുനിക്‌സ്, പേ പാൽ, ഐ ഗോൾഡർ തുടങ്ങിയ സംവിധാനങ്ങൾ ഉപയോഗിച്ചാണ് പണമിടപാട് നടന്നിരുന്നത്.
നാൽപ്പത്തിയഞ്ച് രാഷ്ട്രങ്ങളിൽ ആഡം ഫ്‌ളവേഴ്‌സിന് ഇടപാടുകാരുണ്ടായിരുന്നു. യുഎസ് ഡ്രഗ് എൻഫോഴ്‌സ്‌മെന്റ് ഏജൻസി രണ്ടു വർഷം നീണ്ട ഓപറേഷൻ ആഡംബോംബ് എന്ന അന്വേഷണത്തിന് ശേഷമാണ് മാർക്കറ്റ് പൂട്ടിച്ചത്. വെബ്‌സൈറ്റിൽ 2012 വരെ 2.5 മില്യൺ യുഎസ് ഡോളറിന്റെ ലഹരിക്കച്ചവടം നടന്നതായി യുഎസ് ഏജൻസി വെളിപ്പെടുത്തിയിരുന്നു. കേസിൽ പത്തു വർഷം തടവിന് ശിക്ഷിക്കപ്പെട്ട് യുഎസ് ജയിലിലാണ് ഇപ്പോൾ വില്ലെംസ്.
യുഎസ് പൗരൻ റോസ് വില്യം അൽബ്രിച്ച് സ്ഥാപിച്ച സിൽക്ക് റോഡായിരുന്നു ഡാർക്ക് മാർക്കറ്റ് വിപണിയിലെ പ്രധാനപ്പെട്ട രണ്ടാമത്തെ വെബ്‌സൈറ്റ്. ഡ്രെഡ് പിറേറ്റ് റോബർട്‌സ് എന്ന പേരിലാണ് ഇദ്ദേഹം സൈറ്റ് ആരംഭിച്ചത്. അഫ്ഗാനി കഞ്ചാവു മുതൽ ഹെറോയിൻ വരെ ലഭ്യമായിരുന്നു ഇതിൽ.
ഇത് അടച്ചു പൂട്ടിയതിന് പിന്നാലെ, അഗോള, ഉട്ടോപ്യ, സിൽക്ക് റോഡ് 2, പ്രോജക്ട് ബ്ലാക് ഫ്‌ളാഗ്, ബ്ലാക് മാർക്കറ്റ് റീ ലോഡഡ് എന്ന പേരുകളിലെല്ലാം ഡിജിറ്റൽ ഡാർക് മാർക്കറ്റുകൾ ലഭ്യമായി. ദ റിയൽ ഡീൽ, ഡീപ് ഡോട് വെബ്, സൈബർ ആംസ് ബസാർ തുടങ്ങി നിരവധി ഡാർക് സൈറ്റുകൾ ഇന്ന് ആഗോളതലത്തിൽ പ്രവർത്തിക്കുന്നുണ്ട്. ഈ വർഷം ആദ്യമാണ് യൂറോപാൽ എന്ന മാർക്കറ്റ് ഇറ്റാലിയൻ പൊലീസ് അടച്ചുപൂട്ടിയത്. ജർമനി, ഓസ്ട്രിയ, ഡെന്മാർക്ക്, യുക്രയിൻ, യുകെ തുടങ്ങിയ രാഷ്ട്രങ്ങളിൽ വെബ്‌സൈറ്റിന് ഓപറേഷനുണ്ടായിരുന്നു.
ഗൂഗ്ൾ, ബിങ് പോലെ നമ്മൾ സാധാരണ ഉപയോഗിക്കുന്ന സെർച്ച് എഞ്ചിനുകൾ വഴി ഡാർക് വെബിലേക്ക് പ്രവേശിക്കാനാകില്ല. ടോർ (TOR) എന്നറിയപ്പെടുന്ന ദ ഒനിയൻ റൗട്ടർ പോലുള്ള പ്രത്യേക ബ്രൗസറുകളിലൂടെ മാത്രമേ ഈ ലോകത്തേക്കുള്ള പ്രവേശനമുള്ളൂ. പേരു സൂചിപ്പിക്കുന്നതു പോലെ പല പാളികളിലായി പ്രവർത്തിക്കുന്ന നെറ്റ്‌വർക്ക് ഓപറേറ്റിങ് സവിധാനമാണിത്.
അതീവ സുരക്ഷിതവും കടന്നുചെല്ലാൻ എളുപ്പവുമല്ലെന്ന് ചുരുക്കം. ഐപി അഡ്രസുകൾ വഴി പ്രത്യേകം ലോഗിൻ ചെയ്താണ് സൈറ്റിലേക്ക് പ്രവേശിക്കുന്നത്. ടോർ വഴി അയച്ച ഒരു സന്ദേശം പല ഐപി അഡ്രസുള്ള കമ്പ്യൂട്ടറുകളിലൂടെ മാറിക്കയറിയാണ് ഉദ്ദേശിച്ച ആൾക്കെത്തുന്നത്. സന്ദേശത്തിന്റെ ഉത്ഭവം കണ്ടെത്താൻ ദുഷ്‌കരമാണെന്ന് ചുരുക്കം.
ഐപി അഡ്രസും ഉപഭോക്താവിന്റെ ലൊക്കേഷനും മറച്ചുവക്കുന്നത് കൊണ്ട് ഡാർക് വെബിലേക്ക് കയറുന്നത് ഇന്ത്യയിൽ നിരോധിതല്ല. ലൊക്കേഷൻ ലഭിക്കാത്തതു കൊണ്ടു തന്നെ ഏതു രാഷ്ട്രത്തിൽനിന്നാണ് ഉപഭോക്താവ് ഡാർക് വെബിൽ എത്തുന്നത് എന്ന് കണ്ടുപിടിക്കുക എളുപ്പമല്ല. ഡിജിറ്റൽ ഡാർക് മാർക്കറ്റ് ഏതു രാജ്യത്തു നിന്നാണ് ഹോസ്റ്റ് ചെയ്തത് എന്നതും അറിയാനാകില്ല.
അതുകൊണ്ടു തന്നെ ഇതിന്റെ നിയമസാധുതയെ ചൊല്ലി ചോദ്യങ്ങളും ഉയർന്നിട്ടില്ല. നിരവധി രാഷ്ട്രങ്ങളിൽനിന്ന് ഡാർക് വെബ് വഴി ഇന്ത്യയിലേക്ക് സാധനങ്ങൾ വരുന്നുണ്ട്. കഴിഞ്ഞ ദിവസമാണ് കൊൽക്കത്തയിൽ ‘ലോകത്തെ ഏറ്റവും ശക്തമായ കഞ്ചാവ് മാർക്കറ്റിനെ’ പൊലീസ് തകർത്തത്. യുഎസിൽ നിന്ന് ഉയർന്ന അളവിലുള്ള ടിഎച്ച്‌സിയുള്ള കഞ്ചാവാണ് കൊറിയർ വഴി കൊൽക്കത്തയിലെത്തിയത്. കോവിഡ് അടച്ചിടലിൽ ഇത്തരം വിൽക്കൽ വാങ്ങലുകൾ സജീവമായിട്ടുണ്ട്.
ഈ വർഷം മാത്രം 51 ശതമാനം സ്‌പൈവയർ അധികം ഉപയോഗമാണ് ഇന്ത്യയിൽ ഉണ്ടായത് എന്നാണ് കണക്ക്. കഴിഞ്ഞ വർഷം ഒക്ടോബറിൽ ഭുവനേശ്വറിൽ ഡാർക് വെബ് വഴി തോക്ക് വാങ്ങിയ യുവാവിനെ പൊലീസ് കസ്റ്റഡിയിലെടുത്തിരുന്നു.
ഇ-കൊമേഴ്‌സ് വ്യാപാരത്തിന് സാധാരണ കറൻസികളാണ് ഉപയോഗിക്കുന്നത് എങ്കിൽ ഡാർക് വെബിൽ അത് ക്രിപ്‌റ്റോകറൻസിയാണ്. ബിറ്റ്‌കോയിനാണ് അതിൽ പ്രധാനപ്പെട്ടത്. ലൈറ്റ് കോയിൻ, നെയിംകോയിൻ, ഗ്രിഡ് കോയിൻ, റിപ്പിൾ, ബിറ്റ്ക്ലൗട്ട്, ടെതർ, നാനോ തുടങ്ങി നിരവധി ക്രിപ്‌റ്റോ കറൻസികളുണ്ട്.
ഡിജിറ്റൽ പണമാണ് ക്രിപ്‌റ്റോ കറൻസികൾ. സ്പർശിക്കാൻ കഴിയില്ലെങ്കിലും ഇവയ്ക്ക് മൂല്യമുണ്ട്. ബാങ്ക് പോലുള്ള കേന്ദ്രീകൃത അതോറിറ്റി ഇല്ലെങ്കിലും ഇടപാടുകളുടെ ട്രാക്ക് സൂക്ഷിക്കാൻ കമ്പ്യൂട്ടർ ശൃംഖലയെ ആശ്രയിക്കുന്ന ബ്ലോക് ചെയിൻ സാങ്കേതിക വിദ്യയുണ്ട്. ഇന്ത്യയിൽ ക്രിപ്‌റ്റോ കറൻസി ഉപയോഗിച്ചുള്ള വ്യാപാരത്തിന് അനുവാദമില്ല.
ഫെയ്സ്ബുക്കും വാട്സാപ്പും ഇൻസ്റ്റഗ്രാമും ഇരുട്ടിൽ; സക്കർബർഗിന് നഷ്ടം 44,732 കോടി
ചരിത്രമെഴുതി തിരിച്ചെത്തി സ്പേസ് എക്സ്; ബഹിരാകാശ ടൂറിസ ‘ദൗത്യം’ പൂര്‍ണവിജയം
ഇനി പഴയ സന്ദേശങ്ങളും വീണ്ടെടുക്കാനാകില്ല, വാട്‌സാപ്പ് സ്റ്റോറേജിലും എന്‍ഡ് ടു എന്‍ഡ് എന്‍ക്രിപ്ഷന്‍
ആപ്പിള്‍ ഉപകരണങ്ങളുടെ വില ഉയര്‍ന്നേക്കും; പുതിയ ഐഫോണ്‍ അവതരണം 14ന്!
ട്വിറ്ററിന് ബദലായി എത്തി, 16 മാസം കൊണ്ട് ഒരു കോടി ഉപയോക്താക്കളുമായി ‘കൂ’
ക്രിപ്‌റ്റോകറൻസി നിക്ഷപം: ലോകത്ത് രണ്ടാംസ്ഥാനത്തേക്ക് കുതിച്ച് ഇന്ത്യ
ന്യൂയോര്‍ക്ക് ടൈംസ് തെരഞ്ഞെടുത്ത ഈ മാസത്തെ അഞ്ച് സിനിമകളില്‍ 'നായാട്ട്'
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
കെ എസ് ഇ ബി താത്കാലിക പ്രൊമോഷനുകൾ നിറുത്തലാക്കുന്നു
വൈദ്യുതി ബോർഡ് പൊതു സ്ഥലം മാറ്റം വൈകിപ്പിക്കരുത്- ഓഫീസർസ് സംഘ്
വിദേശത്തുനിന്ന് എത്തുന്നവർക്ക് ക്വാറന്റീൻ; പോസിറ്റീവായാൽ ജനിതക ശ്രേണീകരണം
ഈ വർഷത്തെ ഹജ്ജിനുള്ള റജിസ്ട്രേഷൻ നാളെ അവസാനിക്കും
നടി ശരണ്യ ശശി അന്തരിച്ചു; വേദനകളില്ലാത്ത ലോകത്തേക്ക് മടക്കം
കരുവന്നൂർ ബാങ്ക് തട്ടിപ്പ്: 4 പ്രതികളെ കസ്റ്റഡിയിലെടുത്ത് ക്രൈംബ്രാഞ്ച്
അര്‍ജുന്‍ ആയങ്കി കസ്റ്റംസ് ഓഫീസില്‍ ഹാജരായി: ചോദ്യം ചെയ്യുന്നു
പ്ലസ് ടു പ്രാക്ടിക്കല്‍, ഡിഗ്രി പരീക്ഷകള്‍ക്ക് തുടക്കം; 6 ലക്ഷം വിദ്യാർഥികൾ പങ്കെടുക്കും
പരീക്ഷണമോ വീതംവയ്പോ പാടില്ല; ചെറുപ്പക്കാരെ പ്രസിഡന്‍റാക്കണം: കെ.മുരളീധരന്‍
പ്രധാനമന്ത്രിയെ ആക്രമിക്കാൻ പിഎഫ്‌ഐ പദ്ധതിയിട്ടു: ഷെഫീക്കിന്റെ റിമാന്‍ഡ് റിപ്പോര്‍ട്ട്‌
ഹര്‍ത്താല്‍ അക്രമം: രജിസ്റ്റര്‍ ചെയ്തത് 157 കേസ്; 170 അറസ്റ്റ്; 368 പേര്‍ കരുതല്‍ തടങ്കലില്‍
ബത്തേരി കോഴക്കേസ്: ഫോണിലെ ശബ്ദം കെ.സുരേന്ദ്രന്റെ തന്നെയെന്ന് ഫൊറൻസിക് റിപ്പോർട്ട്
© 2021 SimMedia Co. - Developed by Simcorn Technologies.
© 2021 SimMedia Co. - Developed by Simcorn Technologies.